|  |  |
| --- | --- |
| **1. VYUČOVACIA HODINA** | |
| **Tématický celok** | Zahraničný obchod |
| **Téma** | Prečo investovať na Slovensku |
| **Cieľ hodiny** | * Žiak vie opísať základnú ekonomickú charakteristiku Slovenska * Žiak vie posúdiť hlavné výhody investovania na Slovensku pre zahraničných investorov * Žiak vie odprezentovať Slovensko z pohľadu zahranično-obchodných vzťahov |
| **Typ vyučovacej hodiny** | Skupinové vyučovanie |
| **Vyučovacie metódy** | * brainstorming * mozaika * metóda skupinovej argumentácie a diskusie |
| **Trvanie** | 90 minút – 2 vyučovacie hodiny |
| **Pomôcky a materiál** | Dokument *Why Slovakia* /anglická verzia/, vydaný Slovenskou agentúrou pre rozvoj investícii a obchodu SARIO, internet |
| **Priebeh vyučovacej hodiny** | **1) Organizačná časť: 5 min.**  • zápis do triednej knihy   * učiteľ oboznámi žiakov s cieľom hodiny   **2) Expozičná časť: 65 min.**  • motivácia (warm–up): využitím brainstormingu žiaci vymenujú aké sú základné výhody a dôvody investovania na Slovensku; prečo je naša krajina atraktívnou pre zahraničných investorov. Učiteľ zapisuje myšlienky na tabuľu.   * rozdelenie do skupín: učiteľ rozdelí žiakov do skupín po 5-6 členov, počet žiakov v skupine záleží od veľkosti triedy, dôležité je oboznámenie žiakov s pravidlami práce v skupinách   a) Aktivita č. 1: *Investujte na Slovensku*   * Každej skupine sa rozdá dokument *Why Slovakia*, ktorý v dostatočnom rozsahu informuje potenciálnych investorov o výhodách investovania na Slovensku. Agentúra SARIO prostredníctvom aj tohto dokumentu propaguje Slovensko ako spoľahlivého obchodného partnera. * Z dokumentu sa vyberie 5-6 kľúčových oblastí /záleží od počtu žiakov v skupine/. Každý žiak v skupine si zvolí 1 oblasť.   Hlavné oblasti môžu byť:  - *Location - lokalita*  *- Safety and stability - Bezpečnosť a stabilita*  *- Eurozone - Eurozóna*  *- Qualified workforce – Kvalifikovaná pracovná sila*  *- Developed infrastructure – Rozvinutá infraštruktúra*  *- Incentives – Stimuly*   * Úlohou žiaka je naštudovať svoju oblasť.   b) Aktivita č. 2: *Skupina expertov*   * Žiaci z jednotlivých skupín, ktorí majú spoločnú oblasť sa spoja a diskutujú o danej výhode pre investora. Informácie si môžu doplniť aj z iných internetových zdrojov.   c) Aktivita č. 3: *Prezentáciu v rámci národného stánku na najväčšom medzinárodnom priemyselnom subkontraktačnom veľtrhu Global Industrie 2022 v Paríži, Francúzsko.*   * Žiaci po diskusii v skupine expertov sa vrátia do svojej pôvodnej skupiny a vzájomne sa informujú o všetkých oblastiach a výhodách pre zahraničného investora alebo obchodného partnera. * Spoločne majú pripraviť prezentáciu Slovenska /6-7 min/ na veľtrh Global Industrie v Paríži.   **3) Fixačná časť: 15 – 20 min.**  Táto fáza hodiny slúži na zosumarizovanie získaných vedomostí   * každá skupina si vyberie 2 zástupcov, ktorí odprezentujú potenciál Slovenska so zámerom vytvoriť z krajiny technologické centrum atraktívne pre zahraničných investorov, expertov a potenciálnych obchodných partnerov.   **4) Záverečná časť: 5 min.**  zhrnutie práce všetkých skupín, vyhodnotenie a získanie spätnej väzby. |

|  |  |
| --- | --- |
| **2. VYUČOVACIA HODINA** | |
| **Vyučovacia hodina** | Podniková ekonomika |
| **Ročník** | prvý |
| **Tematický celok** | Právne formy podnikania |
| **Téma:** | Systematizácia učiva – obchodné spoločnosti, družstvo |
| **Organizačná forma** | 45 – minútová vyučovacia hodina |
| **Formy práce** | práca v skupinách |
| **Metódy** | riadený rozhovor, diskusia |
| **Možnosti využitia** | po prebraní všetkých obchodných spoločnosti |
| **Cieľ vyučovania** | vedieť vyhľadať informácie v zákone a uplatniť ich  upevniť a utriediť prebrané učivo |
| **Pomôcky** | Pracovný list, tabuľa, datavideoprojektor |
| **Kompetencie** | schopnosť odborne sa vyjadrovať, formulácia viet, utriediť si získané vedomosti, rozvíjať slovnú zásobu, aktívne zapájanie do práce v skupine, |
| **Štruktúra vyučovacej hodiny** | |
| 1. **Organizačná časť** | Žiakov oboznámime s cieľom hodiny. Vedieme riadený rozhovor. Frontálne opakujeme aké druhy obchodných spoločnosti poznáme. Vymenujeme základné znaky, ktoré musia vedieť, aby mohli porovnať jednotlivé obchodné spoločnosti a tak ich odlíšiť. |
| **2. Motivačná časť** | Žiaci na základe svojich doterajších vedomosti doplnia základné informácie o jednotlivých obchodných spoločnostiach do pracovných listov. |
| **3. Expozičná časť** | Žiakov rozdelíme do skupín. Počet skupín závisí od počtu žiakov v triede. Každá skupina dostane pracovný list s predtlačenými znakmi k jednotlivým obchodným spoločnostiam. Potrebné údaje doplní na základe svojich vedomosti. Môžu si pomôcť nahliadnutím do obchodného zákonníka. Na prácu majú 20 minút. |
| **4. Fixačná časť** | Každá skupina si vyberie svojho zástupcu, ktorý odprezentuje , ako vypracovali pracovný list a pomocou  vizualizéra ho zobrazia na tabuli. Na základe svojej sumarizácie si upevnia svoje poznatky . |
| **5. Diagnostická časť** | Žiaci sa na základe doterajších vedomostí pokúsia skompletizovať získané poznatky a vyjadriť stručne svoje odpovede. Spoločne prejdeme všetky pracovné listy po skupinách. Vyhodnotíme najlepšiu skupinu, ktorá správne a výstižne doplnila odpoveď do tabuľky v pracovnom liste. Pochválime všetkých žiakov za prácu a snahu. Porozprávame sa ako sa im v skupine pracovalo. |
| **Skúsenosti a postrehy z realizácie aktivity** | Touto aktivitou ide iba o upevnenie, utriedenie učiva. Žiakov som rozdelila do náhodných skupín. Museli sa vzájomne dohodnúť, ako napíšu odpoveď. Pri pochybnostiach mohli si vyhľadať potrebný údaj v zákone. Žiaci pracovali samostatne, vedeli vyhľadať správne informácie v zákone. Každá skupina dostala priestor na odprezentovanie. Počas prezentácie ostatní žiaci pozorne počúvali. Metóda je ľahko použiteľná na všetkých hodinách v odborných predmetoch, najvhodnejšie na opakovanie tematických celkov. |

**Pracovný list č.1 Porovnanie**  **obchodných spoločnosti a družstva podľa počtu zakladateľov, založenie, vznik , typ obchodnej spoločnosti**

|  |  |  |  |  |
| --- | --- | --- | --- | --- |
| **Obchodná spoločnosť** | **Typ obchodnej spoločnosti** | **Min. počet zakladateľov** | **Založenie** | **Vznik** |
| **Verejná obchodná spoločnosť** | Osobná | 2 FO alebo PO | Spoločenská zmluva | Zápis do OR |
| **Komanditná spoločnosť** | Zmiešaná | 2 spoločníci  1 – komanditista  1 - komplementár | Spoločenská zmluva | Zápis do OR |
| **Spoločnosť s ručením obmedzeným** | Kapitálová | 1 FO alebo PO  Max. 50 spoločníkov | Zakladateľská listina  Spoločenská zmluva | Zápis do OR |
| **Akciová spoločnosť** | Kapitálová | 1 PO alebo 2 FO | Zakladateľská listina  Zakladateľská zmluva | Zápis do OR |
| **Družstvo** | - | 2 PO alebo 5 FO | Ustanovujúca členská schôdza | Zápis do OR |

**Pracovný list č. 2 Porovnanie obchodných spoločnosti a družstva podľa základného imania, orgánov, tvorby rezervného fondu**

|  |  |  |  |
| --- | --- | --- | --- |
| **Obchodná spoločnosť** | **Základné imanie** | **Orgány spoločnosti** | **Rezervný fond** |
| **Verejná obchodná spoločnosť** | dobrovoľné | Štatutárny orgán: všetci spoločníci | Nepovinný  V SZ sa môže stanoviť |
| **Komanditná spoločnosť** | 250 € | Štatutárny orgán: komplementár | Nepovinný  V SZ sa môže stanoviť |
| **Spoločnosť s ručením obmedzeným** | 5 000 € | Najvyšší orgán: valné zhromaždenie  Štatutárny orgán: konateľ  Dozorný orgán: dozorná rada | Z prvého čistého zisku   * 5 % z 1.  čistého zisku max. do výšku 10% ZI * priebežne 5% |
| **Akciová spoločnosť** | 25 000 € | Najvyšší orgán: valné zhromaždenie  Štatutárny orgán: konateľ  Dozorný orgán: dozorná rada | Pri vzniku a  Z čistého zisku   * 10 % z 1. čistého zisku max. do výšky 20% ZI   priebežne 10% |
| **Družstvo** | 1 250 € | Najvyšší orgán: členská schôdza  Štatutárny orgán: predstavenstvo  Dozorný orgán: kontrolná komisia | Nedeliteľný fond  Pri vzniku a  Z čistého zisku   * pri vzniku 5 % zo ZI * potom 5 % z čistého zisku max. do výšky 50% ZI |

**Pracovný list č. 3 Porovnanie obchodných spoločnosti a družstva podľa spôsobu ručenia, výhod a nevýhod**

|  |  |  |  |
| --- | --- | --- | --- |
| **Obchodná spoločnosť** | **Spôsob ručenia** | **Výhody** | **Nevýhody** |
| **Verejná obchodná spoločnosť** | Neobmedzené | * všetci s-ci môžu riadiť * deľba práce * nemusí sa vytvárať ZI | * neobmedzené ručenie * podiel na strate * veľa sp-kov, vznik konfliktov |
| **Komanditná spoločnosť** | Neobmedzené – komplementár  Obmedzené - komanditista | k-sti:   * obmedzené ručenie * pri likv.prednostné vrátenie vkladu * neplatí zákaz konk.   k-ri:   * právo riadiť * nemusia dať vklad | k-sti:   * povinný vklad * obmedzená kontrola   k-ri:   * zákaz konkurencie * neobm.ručenie |
| **Spoločnosť s ručením obmedzeným** | Spoločnosť celým svojim majetkom.  Spoločníci - neručia | * možnosť založenia 1 osobou * obmedzené ručenie * malý kapitál na založenie | * ťažkosti pri získaní úveru * obmedz. počet sp-kov * členské podiely sa nepredávajú na burze |
| **Akciová spoločnosť** | Spoločnosť celým svojim majetkom.  Akcionári - neručia | * ľahší prístup k úveru * akcionár neručí * s akciou sa môže obchodovať na burze | * protikladné záujmy akcionárov a vedenia * obmedzená kontrola * povinnosť publicity |
| **Družstvo** | Členovia neručia | * členovia neručia * kedykoľvek môže člen vystúpiť ⮟ vstúpiť do družstva | * členský vklad * zákaz konkurencie pre členov orgánov |

|  |  |
| --- | --- |
| **3. VYUČOVACIA HODINA** | |
| **Vyučovacia hodina** | Základy ekonomiky |
| **Ročník** | prvý |
| **Tematický celok** | Podnik a jeho činnosť |
| **Téma:** | Majetok podniku |
| **Organizačná forma** | 45 – minútová vyučovacia hodina |
| **Formy práce** | práca v skupinách |
| **Metódy** | myšlienkové mapy |
| **Možnosti použitia** | na konci prebraného učiva k majetku |
| **Cieľ vyučovania** | * utriediť a upevniť prebrané učivo * vedieť vytvoriť myšlienkovú mapu z kľúčových pojmov k majetku * získať predstavu množstve informácii k problematike majetku, utvoriť si jasný prehľad |
| **Kompetencie** | schopnosť odborne sa vyjadrovať, schopnosť syntetizovať, utriediť si získané vedomosti, rozvíjať slovnú zásobu, aktívne zapájanie do práce v skupine, upevňovanie interpersonálnych vzťahov medzi žiakmi, schopnosť byť kreatívny |
| **Pomôcky** | Papier A4, farebné pastelky, datavideoprojektor, vizualizér |
| **Štruktúra vyučovacej hodiny** | |
| 1. **Organizačná časť** | Žiakov oboznámime s cieľom hodiny. |
| **2. Motivačná časť** | Stručne si pripomenieme z témy majetok podniku prebranú problematiku. Z týchto učebných látok žiaci vytvoria myšlienkovú mapu. Myšlienková mapa zobrazuje graficky pojmy z určitej oblasti a vzťahy medzi nimi. Spája informácie okolo jednej hlavnej myšlienky, v našom prípade majetok. Poskytneme ukážku myšlienkovej mapy.  Myšlienkové mapy | Map, Map screenshot |
| **3. Expozičná časť** | Žiakov rozdelíme do skupín náhodne. Vysvetlíme postup tvorby myšlienkovej mapy zobrazením na tabuli. Základný pojem je v strede mapy – majetok, okolo sú základné oblasti, resp. pojmy, ktoré podľa poznámok postupne pripájajú čiarami a znázorňujú súvislosti - podstata, znaky, členenie, spôsoby obstarania, oceňovanie majetku, opotrebenie majetku, odpisy. Žiaci pracujú v skupinách 20 minút. |
| **4. Fixačná časť** | Žiaci sa na základe doterajších vedomostí o majetku zobrazením všetkých pojmov v myšlienkovej mape skompletizovali získané poznatky v jednom obrázku. Získali tak ucelený pohľad na danú tému. Žiaci ako keby vnímali problematiku v priestore.  V druhej časti hodiny každá skupina predstavila svoju myšlienkovú mapu pomocou vizualizéra na tabuli. |
| **5. Diagnostická časť** | Žiaci mohli porovnať kreativitu všetkých skupín a vyjadriť sa k správnemu, resp. nesprávnemu zobrazeniu. Pochválime všetkých žiakov za snahu. Najtvorivejšiu skupinu môžeme oceniť známkou. |
| **Skúsenosti a postrehy z realizácie aktivity** | Zobrazením myšlienkovej mapy žiaci získavajú vizuálnu predstavu komplexnej problematiky majetku podniku. Učivo sa lepšie upevní a utriedi. Aktivita je zábavná. Na jednotlivých mapách je vidieť, aké majú žiaci estetické cítenie, ako rozumejú učivu a či poznajú súvislosti.  Metóda je ľahko použiteľná na všetkých hodinách najlepšie na opakovanie tematických celkov. |

|  |  |
| --- | --- |
| **Tvorba myšlienkovej mapy** | |
| **Pravidlá tvorby MM** | 1. Treba začať písať do prostriedku čistého bieleho papiera, ktorý je orientovaný na šírku. Tak dáme svojmu mozgu dosť slobody pôsobiť všetkými smermi a vyjadrovať sa čo najprirodzenejšie. |
| 1. Ústredný pojem, tému celej mapy, vyjadrime obrázkom, ktorý nám pomáha využívať našu predstavivosť a nahrádza mnoho slov. Obrázok motivuje náš mozog k činnosti a udržuje našu sústredenosť. |
| 1. Používajme rôzne farby. Farba je tak isto ako obrázok silným podnetom pre náš mozog. Je inšpiratívna, zábavná a dodáva ďalšiu energiu. |
| 1. K centrálnemu obrázku pripojme hlavné vetvy. K nim vetvy druhej úrovne. Na ne pridružme vetvy tretej úrovne a tak ďalej. Ide o tvorbu asociácií. Týmto spôsobom si veci lepšie zapamätáme a hlbšie ich pochopíme. Pojmy, udalosti, zážitky, ktoré sú v našej mysli   osamotené, oveľa rýchlejšie zabudneme. |
| 1. Jednotlivé vetvy majú mať podobu krivky a nie priamky. Vyhneme sa tým otupeniu mysle. Aj v prírode sú vetvy stromov krivoľaké a je nám to prirodzenejšie a atraktívnejšie. |
| 1. Ku každej vetve pripojme len jedno kľúčové slovo. Tak urobíme našu mapu prehľadnejšiu a flexibilnejšiu. |
| 1. Treba používať vo veľkej miere obrázky, symboly, vyobrazenia, lebo majú veľkú protiváhu k písanému slovu. Kreslenie spojené s písaním navyše prospieva prepájaniu hemisfér nášho mozgu. |

|  |  |
| --- | --- |
| **4. VYUČOVACIA HODINA** | |
| **Vyučovacia hodina** | Právo v CR |
| **Ročník** | štvrtý |
| **Tematický celok** | Vyhláška o kategorizácii ubytovacích zariadení |
| **Téma:** | Kategórie ubytovacích zariadení |
| **Organizačná forma** | 45 – minútová vyučovacia hodina |
| **Formy práce** | práca v skupinách |
| **Metódy** | výklad, rozhovor, pexeso |
| **Hlavný cieľ aktivity** | * charakterizovať jednotlivé kategórie ubytovacích zariadení * vedieť priradiť kartičku s charakteristikou ubytovacieho zariadenia ku správnej kartičke s príslušnou kategóriou ubytovacieho zariadenia |
| **Kompetencie** | schopnosť odborne sa vyjadrovať, schopnosť syntetizovať, utriediť si získané vedomosti, rozvíjať slovnú zásobu, upevňovanie interpersonálnych vzťahov medzi žiakmi, |
| **Možnosti použitia** | v priebehu hodiny v rámci fixačnej fázy |
| **Pomôcky** | zalaminované kartičky ako pexeso, datavideoprojektor, vizualizér |
| **Štruktúra hodiny** | |
| **1. Organizačná časť** | Žiakov oboznámime s cieľom hodiny. |
| **2. Motivačná časť** | Žiaci formou hry na pexeso sa naučia charakterizovať a rozlišovať jednotlivé kategórie ubytovacích zariadení. |
| **3. Expozičná časť** | Vysvetlíme pojmy kategória a trieda ubytovacieho zariadenia. Vymenujeme všetky kategórie ubytovacích zariadení. Pracujeme s vyhláškou, kde vyhľadáme charakteristiky jednotlivých kategórii ubytovacích zariadení.  Žiakov rozdelíme do 3 skupín po dvojiciach. Vysvetlíme princíp hry pexeso. Žiaci dostanú 20 ks zalaminovaných kartičiek, 10 s názvom kategórie ubytovacieho zariadenia a 10 s jeho charakteristikou . Pri hre sú kartičky obrátené opačne. Každý žiak obracia v jednom kole dve kartičky, ak nájde správne, t.j. názov UZ + správna charakteristika, odloží si ich a pokračuje v obracaní ďalších dvoch, ak nie sú rovnaké, obrátia sa naspäť a pokračuje v hre ďalší žiak. Keď sú všetky kartičky nájdené, vyhráva ten žiak, ktorý má odložených najviac kartičiek (našiel najviac zhodných dvojíc). Na aktivitu majú 20 min. |
| **4. Fixačná časť** | Žiaci tým, že viackrát otočia tú istú kartičku, keď hľadajú správne dvojice, si postupne zapamätávajú učivo. |
| **5. Diagnostická časť** | Na záver sa opýtame žiakov, ako boli spokojní s výsledkami svojej práce, ktorý z pojmov robil najväčšie problémy a aký prínos mala pre nich hodina? Vyhodnotíme najlepšiu skupinu, resp. žiaka ktorá správne priradila najviac kartičiek (zistíme to podľa farby). Oceníme najlepšieho žiaka potleskom. |
| **Skúsenosti a postrehy z realizácie aktivity** | Hra kartičky bola realizovaná v triede, kde je len 6 žiakov, preto bolo prehľadné ako hra prebieha a ktorá dvojica je najšikovnejšia. Všetky dvojice stihli sparovať všetky kartičky v stanovenom čase. Žiaci ocenili hru v tom, že sa naučili všetky charakteristiky na hodine. Hrou išlo iba o upevnenie, utriedenie učiva. Metóda je vhodná na získanie okamžitej spätnej väzby. Vyučujúci má hneď informáciu o zvládnutí učiva. Metóda je ľahko použiteľná na všetkých hodinách. |

|  |  |
| --- | --- |
| **Kartičky - pexeso** | |
| **Apartmánový hotel** | Výchovný poradca - Webstránky SŠ na Kysuciach | Cirkevná základná škola  Jána Palárika, Raková 705  UZ , ktoré poskytuje najmenej 8 apartmánov |
| **Chatová osada** | Drevený záhradný domček BPP Dara prírodný 449 x 250 cm v Eshope HORNBACH.sk  UZ, kde hostia sú ubytovaní v ubytovacích objektoch |
| **Penzión** | Základná škola, Moskovská 2, Banská Bystrica | Článok  Jednoduchšie UZ, poskytuje najmenej 5 izieb |
| **Botel** | Vankúšik s potlačou - loďka | Nomiland.sk - obchod pre deti a materské školy  UZ, ktoré sa nachádza na zakotvenej lodi |
| **Wellness hotel** | Jedinečný wellness pobyt v hoteli LÖWE**** | Zlavomat.sk  UZ, ktoré poskytuje starostlivosť a rehabilitáciu |
| **Motel** | Vektor klikatá cesta #59456737 | fotobanka Fotky&Foto  UZ, ktoré sa nachádza pri hlavných cestných trasách |
| **Horský hotel** | HORY pískování obrázku | Skleněný shop cz  UZ, ktoré je umiestnené v horskom teréne |
| **Boutique hotel** | Dom Domov Budova - Obrázok zdarma na Pixabay  UZ, ktoré sa nachádza v historických budovách |
| **Kemping** | Kids Children Camping Tent Outdoor Fun Activity Fire Camp Vector Royalty  Free Cliparts, Vectors, And Stock Illustration. Image 81519092.  Ubytovanie v areáli vo vlastných mobilných zariadeniach |
| **Kongresový hotel** | UZ, ktoré poskytuje miestnosti na organizovanie kongresov, konferencií |

|  |  |
| --- | --- |
| **5. VYUČOVACIA HODINA** | |
| **Vyučovacia hodina** | Podniková ekonomika |
| **Ročník** | prvý |
| **Tematický celok** | Trh, trhový mechanizmus |
| **Téma:** | Systematizácia učiva trh, trhový mechanizmus |
| **Organizačná forma** | 45 – minútová vyučovacia hodina |
| **Formy práce** | práca v skupinách |
| **Metódy** | diskusia, súťaž „čo ja viem“ |
| **Cieľ hodiny** | * upevniť učivo * riešiť definovať, doplniť, zobraziť úlohu |
| **Kompetencie** | schopnosť odborne sa vyjadrovať, schopnosť syntetizovať, utriediť si získané vedomosti, rozvíjať slovnú zásobu, aktívne zapájanie do práce v skupine, upevňovanie interpersonálnych vzťahov medzi žiakmi, |
| **Možnosti použitia** | na konci prebraného celku |
| **Pomôcky** | Papier, fixky |
| **Štruktúra hodiny** | |
| **1.Organizačná časť** | Žiakov oboznámime s cieľom hodiny. |
| **2. Motivačná časť** | Formou súťaže „Čo ja viem“ zopakujeme prebrané učivo z celku trh, trhový mechanizmus. |
| **3. Expozičná časť** | Žiakov rozdelíme do skupín. Jeden žiak bude zapisovateľ, ktorý bude zapisovať získané body každej skupine na tabuľu. Ďalší dvaja žiaci budú tvoriť komisiu, ktorá bude zadávať úlohy a sledovať čas na odpoveď. Každá skupina si vyberie jednu zo siedmich kategórii úloh. Úlohy sú rozdelené podľa obtiažnosti za 5, 10, 20, 30 až 50 bodov typu: definujte, vymenujte, dopĺňte, vysvetlite, graficky znázornite. Žiaci si volia úlohy podľa toho, na koľko bodov si trúfajú. Úloha za 5 b je najľahšia, úloha za 50 b je náročnejšia.  Na úlohu odpovedá vždy len jeden žiak zo skupiny, po každom kole iný. Ostatní jeho odpoveď nemôžu doplniť, ani ho opraviť. Ak nevie na úlohu odpovedať, skupine sa body odpočítavajú. Žiaci ostatných skupín môžu využiť možnosť a povedať správnu odpoveď a získať body tak body. Čas na premyslenie a odpoveď je 1 minúta pri úlohách za 5, 10, 20, 30, 40 b, 2 minúty pri úlohách za 50 b. Súťaž má 5 kôl. V šiestom kole majú žiaci možnosť získať bonusové body za vylúštenie tajničky. Body získa skupina, ktorá bude prvá. Čas 2 min.  Pri súťaži, žiaci nesmú používať poznámky, knihy. |
| **4. Fixačná časť** | Žiaci si upevňujú učivo vzájomným počúvaním. Pri nesprávnej odpovedi môžu uviesť správnu. |
| **5. Diagnostická časť** | Po 6. kole zapisovateľ spočíta body a vyhlási víťaza súťaže. Skupina, ktorá vyhrá, je odmenená potleskom. Pochválime všetkých žiakov za prácu a snahu. Porozprávame sa, ktoré úlohy im robili najväčší problém, či aktivita bola pre nich zaujímavá. |
| **Skúsenosti a postrehy z realizácie aktivity** | Súťaž bola zameraná na opakovanie učiva zábavnou formou. Pri jednotlivých odpovediach bolo možné zistiť, aká je vedomostná úroveň jednotlivých žiakov. V prvých kolách si z opatrnosti vyberali menej obtiažné úlohy. V 5. kole sa u  žiakov prejavila rivalita výraznejšie. V  snahe získať, čo najviac bodov a vyhrať, si žiaci volili úlohy až za 50 b. |

**Opakovanie celku – Trh, trhový mechanizmus**

|  |  |  |
| --- | --- | --- |
| **Kategória** | **Počet bodov** | **Možnosti** |
| **Definícia** | **20** | Definujte trh  Definujte dopyt  Definujte ponuku  Definujte konkurenciu  Zákon klesajúceho dopytu  Zákon rastúcej ponuky |
| **Vymenujte** | **10** | Trhy podľa predmetu kúpy  Vymenujte základné trhové subjekty  Vymenujte hospodárske systémy  Vymenujte štyri faktory ovplyvňujúce dopyt  Vymenujte štyri faktory ovplyvňujúce ponuku  Vymenujte formy nedokonalej konkurencie |
| **Uveďte príklady** | **30** | Kedy je podnik v pozícii kupujúceho  Kedy je štát v pozícii kupujúceho  Uveďte príklady podnikov na všetky formy nedokonalej konkurencie  Uveďte štyri príklady na necenovú konkurenciu |
| **Doplňte chýbajúci výraz** | **5 - 10** | 1.O otázke, čo vyrábať rozhodujú ..........................  2.O otázke, ako vyrábať rozhodujú .........................  3.Krivka dopytu vyjadruje vzťah medzi dvoma veličinami ........................... a ..............................  4.Ponuka vyjadruje vzťah medzi dvoma veličinami ............................ a ............................................  5.Pri dokonalej konkurencii majú ........................... rovnaké podmienky na .....................................  6.Individuálny dopyt je dopyt ........................ spotrebiteľa po jednom ..................................  7.Čiastkový dopyt, je dopyt ............................ spotrebiteľov po ................................ tovare.  8.Čiastková ponuka, je ponuka ........................... výrobku od ................................... výrobcov.  9.Individuálna ponuka je ponuka .................... výrobcu.  10.Trhová rovnováha nastáva, keď ............................... = ........................................  11.Trhová nerovnováha D > P znamená, že na trhu je ...................................... tovaru.  12. Trhová nerovnováha D < P znamená, že na trhu je .................................... tovaru.  13.V priesečníku krivky dopytu a ponuky sa nachádza bod , ktorý voláme ............................. |
| **Vysvetlite** | **40** | Čo znamená, že bod trhovej rovnováhy E je pri cene 10 € a množstve 200 kg.  Rozdiel medzi trhovou ekonomikou a zmiešanou ekonomikou.  Rozdiel medzi monopolom a monopolistickou konkurenciou.  Rozdiel medzi substitučným a komplementárnym tovarom. |
| **Znázornite graficky** | **50** | 1.Trhovú rovnováhu  2.Trhovú nerovnováhu  3.Posun krivky dopytu  4.Posun krivky ponuky |
| **Vylúštite tajničku** | |  |  |  |  |  |  |  | | --- | --- | --- | --- | --- | --- | --- | |  |  |  |  |  |  | 1 | |  |  |  |  |  |  | 2 | |  | 3 |  |  |  |  |  | | 4 |  |  |  |  |  |  | |  |  |  |  |  |  |  |   5 | |
| 1.subjekt trhu  2.výrobok určený na predaj  3.výrobný faktor  4.označenie kúpy a predaja  5.pocit nedostatku | |

**1.Trhová rovnováha**

|  |  |  |  |
| --- | --- | --- | --- |
| **Cena** | **Požadované množstvo** | **Cena** | **Ponúkané množstvo** |
| 30 € | 100 j | 30 € | 500 j |
| 20 € | 200 j | 20 € | 300 j |
| 5 € | 400 j | 5 € | 50 j |

**2. Trhová nerovnováha**

Rovnováha na trhu nastala pri rovnovážnej cene 10 € a rovnovážnom množstve 250 j tovaru. Znázornite situáciu na trhu ak cena bude 15 € na trhu.

**3. Posun krivky dopytu**

Znázornite zmenu dopytu po lyžiach podľa článku z novín „Meteorológovia predpovedajú na horách zimu bez snehu. „

**4. Posun krivky ponuky**

Znázornite zmenu ponuky výrobcov podľa článku z novín „Cena energie, pohonných hmôt od nového roku pôjde o 20 % hore“.

|  |  |
| --- | --- |
| **Kategória** | **Počet bodov** |
| **Definícia** | **20** |
| **Vymenujte** | **10** |
| **Uveďte príklady** | **30** |
| **Doplňte chýbajúci výraz** | **5 - 10** |
| **Vysvetlite** | **40** |
| **Znázornite graficky** | **50** |